Einn vinsælasti starfsmaður RÚV , Vera Illugadóttir , hefur sett sína fallegu íbúð við Leifsgötu á sölu . Vera er búin að eiga íbúðina síðan 2008 en hyggst nú færa sig um set því íbúðin er komin á sölu . Íbúðin er 55,3 fm að stærð og stendur í húsi sem byggt var 1937 . Íbúðin er sérlega notaleg og lífleg . Í eldhúsinu er hvít innrétting og er málað í gulum lit á milli skápa og svo er heill veggur líka málaður í sama lit . Svefnherbergið er einnig í gulum lit og svo er stofan máluð í rauðu . Eins og sést á myndunum er um að ræða íbúð með mikilli sál þar sem bækur og listaverk fá að njóta sín . Umtalsverðar framkvæmdir standa yfir utanhúss og verður þeim lokið í janúar .